Գևորգյան մարտարվեստի տեխնիկան և ուսուցման մեթոդիկան կիրառության մեջ դնելուց առաջ հաշվի են առնվել նաև հոգեբանների և բժիշկների կարծիքները: Մարտարվեստը միայն մարտին չի վերաբերում, դրա մի ամբողջական շերտ հիմնված է նաև առողջարարական վարժանքների վրա: Կենտրոնում ուսուցումը միատարր չէ, ներառում է բազմաթիվ բաղադրիչներ: Հետևողական և շարունակական մարզումները սաներին մոտեցնում են այն գիտելիքներին, որոնց տիրապետելու պարագայում կարելի է համարել, որ մարդը տիրապետում է հայկական՝ Գևորգյան մարտաոճին: